
Vabariigi Valitsuse 29. juuni 2023. a määruse nr 71 
„Kliimaministeeriumi põhimäärus“ muutmine

Määrus kehtestatakse Vabariigi Valitsuse seaduse § 42 lõike 1 alusel.

Vabariigi Valitsuse 29. juuni 2023. a määruses nr 71 „Kliimaministeeriumi põhimäärus“ tehakse järgmised muudatused:

[bookmark: _Hlk149636858]1) paragrahvis 6 asendatakse tekstiosa „keskkonna- ja looduskaitse korraldamine, loodusvarade kasutamise, kaitse, taastootmise ja arvestamise korraldamine,“ tekstiosaga „keskkonnakaitse- ja keskkonnakasutuse korraldamine, loodusvarade sh mulla kaitse ning nende taastootmise ja arvestamise korraldamine,“;

2) paragrahvi 16 lõige 2 tunnistatakse kehtetuks;

3) paragrahvi 21 lõige 2 tunnistatakse kehtetuks;

4) paragrahvi 22 lõike 2 punkti 5 täiendatakse pärast tekstiosa „järelevalve tegemine“ tekstiosaga „, riigi osaluste ning kinnisvara haldamise koordineerimine ja korraldamine“;

5) paragrahvi 22 lõike 2 punkt 7 tunnistatakse kehtetuks;

6) paragrahvi 22 lõiget 2 täiendatakse punktiga 71 järgmises sõnastuses:
„71) kliima ja keskkonnahoidliku majanduse osakonna põhiülesanded on kliimamuutuste leevendamise ning nende mõjudega kohanemise poliitika kujundamine ja elluviimise korraldamine, keskkonnahoidliku majanduse ja elukeskkonna edendamiseks vajalike tingimuste loomise korraldamine ja seire ning keskkonnateadlikkuse ja keskkonnahariduse edendamine;“;

7) paragrahvi 22 lõike 2 punktis 8 asendatakse tekstiosa „kriisijuhtimise ja infoturbe osakonna“ sõnaga „kriisiosakonna“;

8) paragrahvi 22 lõike 2 punkt 17 tunnistatakse kehtetuks;

9) paragrahvi 22 lõike 2 punkti 18 täiendatakse pärast tekstiosa „teabe tagamine“ tekstiosaga „, samuti andmekaitseametniku ülesannete täitmine“;

10) paragrahvi 22 lõike 2 punktis 19 asendatakse tekstiosa „strateegia, analüüsi ja digiarengu osakonna“ sõnaga „strateegiaosakonna“;

[bookmark: _Hlk148541656]11) paragrahvi 23 täiendatakse lõikega 11 järgmises sõnastuses:
„(11) Osakonna koosseisu võivad kuuluda talitused ja bürood, kelle pädevus ja ülesanded määratakse osakonna põhimääruses.“;

12) paragrahvi 23 lõige 2 muudetakse ja sõnastatakse järgmiselt:
„(2) Osakonna koosseisu võivad kuuluda osakonnajuhataja asetäitja ja valdkonnajuhi teenistuskohad, mille täitja teenistuskohustused, õigused ja vastutus sätestatakse ametijuhendis.“;

13) paragrahvi 23 lõige 3 tunnistatakse kehtetuks.

